S-3747/2021

Mál þetta, sem dómtekið var 29. september sl. en endurupptekið 27. október sl. og dómtekið á ný sama dag, er höfðað með ákæru, útgefinni af lögreglustjóranum á höfuðborgarsvæðinu 20. júlí 2021, á hendur M-kvk-þgf H-kvk-þgf Ö-kvk-þgf, kt. [...], [...], fyrir eftirtalin hegningarlagabrot:

1. Þjófnað með því að hafa, fimmtudaginn 17. desember 2020, farið inn í verslun Bónuss að Skipholti 11 í Reykjavík og stolið þaðan vörum að verðmæti samtals 507 krónur og yfirgefið verslunina án þess að greiða fyrir.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, aðfaranótt mánudagsins 22. mars 2021, farið inn í verslun Nettó að Fiskislóð 3 í Reykjavík og stolið þaðan vörum að verðmæti samtals 2.655 krónur og yfirgefið verslunina án þess að greiða fyrir.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa, miðvikudaginn 5. maí 2021, farið inn í verslun IKEA að Kauptúni í Garðabæ og stolið þaðan vörum að áætluðu verðmæti samtals 22.042 krónurog yfirgefið verslunina án þess að greiða fyrir.

Telst brot þetta varða við 1. mgr. 244. gr. almennra hegningarlaga nr. 19/1940.

4. Þjófnað með því að hafa, þriðjudaginn 25. maí 2021, farið inn í verslun Nettó að Fiskislóð 3 í Reykjavíkog stolið þaðan vörum að verðmæti samtals 1.618 krónur og yfirgefið verslunina án þess að greiða fyrir.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkröfur:

Vegna ákæruliðar 1, gerir A, kt. [...], þá kröfu f. h. Haga hf., kt. [...], hér eftir kröfuhafi, að ákærðu verði gert að greiða kröfuhafa skaðabætur að fjárhæð 507 krónur auk vaxta skv. 1. mgr. 8. gr. laga nr. 38/2001, frá 17.12.2020 og þar til mánuður er liðinn frá birtingu kröfunnar, en síðan dráttarvexti sbr. 9. gr., sbr. 1. mgr. 6. gr. laga nr. 38/2001 frá þeim degi til greiðsludags. Jafnframt er þess krafist að ákærðu verði gert að greiða kröfuhafa málskostnað að skaðlausu skv. síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Ákærða hefur játað skýlaust fyrir dómi þá háttsemi sem henni er gefið að sök samkvæmt ákæru og samþykkt fyrirliggjandi einkaréttarkröfu. Sannað er með játningu ákærðu og öðrum gögnum málsins að ákærða er sek um þá háttsemi sem h enni er gefin að sök og eru brot hennar rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærða krefst vægustu refsingar sem lög leyfa. Þá er krafist hæfilegrar þóknunar til handa verjanda.

Ákærða er fædd í [...]. Samkvæmt framlögðu sakavottorði, dagsettu 14. júl í 2021, á ákærða að baki þó nokkurn sakaferil sem nær aftur til ársins 2008. Frá því ári hefur ákærða alls 16 sinnum verið dæmd fyrir brot gegn almennum hegningarlögum, umferðarlögum og lögum um ávana- og fíkniefni. Nú síðast var ákærða dæmd 10. desember 2020 í 8 mánaða fangelsi skilorðsbundið til tveggja ára. Refsingin var jafnframt bundin því skilyrði að ákærða færi í meðferð við áfengis- og vímuefnavanda sínum og neytti ekki áfengis eða deyfilyfja á skilorðstíma. Kom einnig fram í dóminum að kæmi til afplánunar refsingar ákærðu skyldi dragast frá henni gæsluvarðhald ákærðu frá 21. september 2020.

Með brotum sínum sem ákærða er nú sakfelld fyrir telst ákærða hafa rofið skilorð dómsins frá 10. desember 2020. Verður skilorðdómurinn því tekinn upp og ákærðu dæmd refsing í einu lagi, sbr. 60. og 77. gr. almennra hegningarlaga nr. 19/1940. Þann 27. október sl. var málið endurupptekið með vísan til 168. gr. laga um meðferð sakamála nr. 88/2008 til framlagningar frekari gagna og málsaðilum um leið gefinn kostur á því að tjá sig um atriði er varða frádrátt gæsluvarðhaldsvistar, sem ákærða var látin sæta við meðferð málsins sem lauk með dómi 10. desember 2020, af refsingu í þessu máli. Málið var dómtekið á ný sama dag.

Við ákvörðunar refsingar er litið til skýlausrar játningar ákærðu fyrir dómi. Þá er einnig litið til þess sem fram kom í máli verjanda ákærðu fyrir dómi að hún hefði sótt vímuefnameðferð, sé í sérstöku úrræði hjá Reykjavíkurborg og sé að taka á sínum málum. Þá kvaðst ákærða ekki hafa gerst brotleg við lög síðan 25. maí 2021. Verður framangreint metið ákærðu til refsimildunar, sbr. 5. og 8. tölulið 1. mgr. 70. gr. almennra hegningarlaga nr. 19/1940. Á hinn bóginn er litið til þess að ákærða hefur frá árinu 2008 ítrekað gerst sek um auðgunarbrot og verður það metið ákærðu til refsiþyngingar, sbr. 255. gr. og 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og ákvæðum 60. og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 9 mánuði. Með vísan til sakaferils ákærðu eru ekki efni til að skilorðsbinda refsinguna. Eins og áður kom fram var ákærða með dómi 10. desember 2020 dæmd í 8 mánaða fangelsi skilorðsbundið til tveggja ára. Fram kom í þeim dómi að komi til afplánunar refsingar skuli dragast frá refsingu gæsluvarðhald sem ákærða sætti við meðferð málsins. Kemur því til frádráttar fangelsisrefsingar nú gæsluvarðhald sem ákærða sætti frá 21. september 2020 til 10. desember 2020, sbr. 76. gr. almennra hegningarlaga nr. 19/1940.

Líkt og áður greinir samþykkti ákærða framangreinda einkaréttarkröfu vegna ákæruliðar nr. 1 og verður hún því tekin til greina, ásamt vöxtum og kostnaði eins og nánar greinir í dómsorði. Þar sem bótakrefjendur sóttu ekki þing, heldur ákæruvaldið fyrir þeirra hönd, verður þeim ekki dæmdur málskostnaður úr hendi ákærðu líkt og krafist er.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 212.040 krónur, að meðtöldum virðisaukaskatti.

Annan sakarkostnað leiddi ekki af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari fyrir L-kvk-þf Á-kvk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærða, M-kvk-nf H-kvk-nf Ö-kvk-nf, sæti fangelsi í 9 mánuði.

Til frádráttar refsingu kemur gæsluvarðhald sem ákærða sætti frá 21. september 2020 til 10. desember 2020.

Ákærða greiði Högum hf. 507 krónur auk vaxta skv. 1. mgr. 8. gr. laga nr. 38/2001, frá 17. desember 2020 til 23. september 2021 en með dráttarvöxtum skv. 9. gr., sbr. 1. mgr. 6. gr. laga nr. 38/2001 frá þeim degi til greiðsludags.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 212.040 krónur.

S-kk-nf Ö-kk-nf C-kk-nf